CELEX: C2005/106/32
Language: da
Date: 2005-04-30 00:00:00
Title: Sag C-89/05: Anmodning om præjudiciel afgørelse forelagt ved afgørelse afsagt den 3. november 2004 af House of Lords i sagen United Utilities plc mod Commissioners of Costoms and Excise

30.4.2005   
            
            
               DA
            
            
               Den Europæiske Unions Tidende
            
            
               C 106/17
            
         Anmodning om præjudiciel afgørelse forelagt ved afgørelse afsagt den 3. november 2004 af House of Lords i sagen United Utilities plc mod Commissioners of Costoms and Excise
   (Sag C-89/05)
   (2005/C 106/32)
   Processprog: engelsk
   Ved afgørelse afsagt den 3. november 2004, indgået til Domstolens Justitskontor den 18. februar 2005, har House of Lords (Det forenede Kongerige) i sagen United Utilities plc mod Commissioners of Costoms and Excise forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1)
            
            
               Finder fritagelsen for væddemål i artikel 13, punkt B, litra f), i Rådets sjette direktiv af 17. maj 1977 (direktiv 77/388/EØF) (1) anvendelse, når en person (»den befuldmægtigede«) leverer tjenesteydelser på vegne af en anden person (»fuldmagtsgiveren«), der består i at modtage væddemål fra kunder og at meddele kunderne fuldmagtsgiverens godkendelse, når a) den befuldmægtigedes handlinger udgør et nødvendigt skridt for skabelsen af et retligt bindende væddemål mellem fuldmagtsgiveren og dennes kunde og derved fuldbyrder væddemålstransaktionen, men b) den befuldmægtigede ikke træffer nogen beslutninger med hensyn til fastsættelsen af oddsene, idet oddsene fastsættes af fuldmagtsgiveren eller i visse tilfælde af tredjeparter i henhold til reglerne for den pågældende sport, og c) den befuldmægtigede beslutter om væddemål skal eller ikke skal indgås på vegne af fuldmagtsgiveren i overensstemmelse med kriterier, der er fastsat af fuldmagtsgiveren, således at den befuldmægtigede ikke har noget skøn?
            
         
      (1)  Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag (EFT L 145 af 13.6.1977, s. 1).